রাজ্যের বিভিন্ন টোল প্লাজায় সেনার টহল। রাজ্যকে না জানিয়ে কেমন করে নামানো হল সেনা? দেশে কি জরুরি অবস্থা চলছে? নোটবন্দির পর এবার এই ইস্যুতেও কেন্দ্রের বিরুদ্ধে সুর চড়ালেন মমতা বন্দ্যোপাধ্যায়। এবারও নিশানায় সেই নরেন্দ্র মোদীই। সত্যিই তো! বলা নেই, কওয়া নেই, টোল প্লাজায় সেনা জওয়ানরা করছেটাই বা কী? সেনা ঘুরছে ডানকুনিতে। চেয়ার পেতে গাড়ি গুনছে পালসিটে। এমনকি নবান্নের নাকের ডগায় দ্বিতীয় হুগলি সেতুতেও সারি সারি সেনা। এত সেনা করছে কী? বৃহস্পতিবার নবান্ন থেকে সে প্রশ্নটাই তুললেন মমতা বন্দ্যোপাধ্যায়।
 ওয়েব ডেস্ক : রাজ্যের বিভিন্ন টোল প্লাজায় সেনার টহল। রাজ্যকে না জানিয়ে কেমন করে নামানো হল সেনা? দেশে কি জরুরি অবস্থা চলছে? নোটবন্দির পর এবার এই ইস্যুতেও কেন্দ্রের বিরুদ্ধে সুর চড়ালেন মমতা বন্দ্যোপাধ্যায়। এবারও নিশানায় সেই নরেন্দ্র মোদীই। সত্যিই তো! বলা নেই, কওয়া নেই, টোল প্লাজায় সেনা জওয়ানরা করছেটাই বা কী? সেনা ঘুরছে ডানকুনিতে। চেয়ার পেতে গাড়ি গুনছে পালসিটে। এমনকি নবান্নের নাকের ডগায় দ্বিতীয় হুগলি সেতুতেও সারি সারি সেনা। এত সেনা করছে কী? বৃহস্পতিবার নবান্ন থেকে সে প্রশ্নটাই তুললেন মমতা বন্দ্যোপাধ্যায়। সেনা ইস্যুতেও মুখ্যমন্ত্রীর নিশানায় মোদী-ই। প্রতিবাদে কেন্দ্রকে চিঠি দিচ্ছেন মুখ্যসচিব। বিষয়টি নিয়ে রাষ্ট্রপতির সঙ্গে কথা বলবেন মুখ্যমন্ত্রী। তবে মুখ্যমন্ত্রীর এই অভিযোগ মানছেন না সেনা কর্তৃপক্ষ। তারা বলছেন এটা রুটিন কর্মসূচি। সংশ্লিষ্ট জেলা শাসক ও পুলিসকে জানিয়েই তারা সেনা পাঠান। কোন রাস্তা দিয়ে কত পণ্যবাহী গাড়ি যেতে পারে সেই পরিসংখ্যান নিতেই টোল প্লাজায় সেনা পাঠানো হয়েছে। আপত্কালীন পরিস্থিতি এক লপ্তে কোনও এলাকা থেকে কত গাড়ি মিলতে পারে তা জানতেই এই প্রক্রিয়া। সেনা সূত্রে খবর, পালসিট, ডানকুনি ছাড়াও দ্বিতীয় হুগলি সেতুতে তারা এই তথ্য সংগ্রহ করেছে। রাজ্যের আরও কয়েকটি টোল প্লাজাতেও তারা পরিসংখ্যান নেবে।